als_Latn dik_Latn sna_Latn
Krerët më të lartë të mazhorancës, kryeministri Edi Rama dhe kryeparlamentari, Ilir Meta, ishin sot në Prokurorinë e Krimeve të Rënda për të dhënë dëshminë e tyre rreth çështjes “Doshi”.
Lapsi.al mëson emrat e prokurorëve që i morën në pyetje:
Kryeparlamentari Ilir Meta është marrë në pyetje nga prokurorët: Adnan Xholi, Blerim Tominaj, Perpaim Kulluri dhe oficeri i policisë gjyqësore, Jani Keta.
Ministri i Brendshëm, Saimir Tahiri është pyetur nga prokurori Përparim Kulluri, i cili po e heton cështjen “Doshi”, si dhe oficeri i policisë gjyqësore, Ermir Brahaj.
Deputeti Mark Frroku është pyetur nga prokurorja Manjola Hasa dhe oficeri i policisë gjyqësore, Ilirian Balla.
I pari që shkoi në Prokurorinë e Krimeve të Rënda, ishte kryeparlamentari Ilir Meta, i cili është edhe i akuzuari kryesor nga deputeti socialist Tom Doshi. Ky i fundit pretendon se Meta kishte porositur vrasjen e tij dhe të deputetit demokrat, Mëhill Fufi. Deri më tani, në Prokurori nuk është paraqitur ish-kryeministri Berisha, i cili ishte një ndër personat e thirrur nga organi i akuzës, për të dhënë dëshminë e tij për këtë cështje. /Lapsi
als_Latn als_Latn als_Latn als_Latn als_Latn als_Latn